Commentationem lectori benevolo nunc oblatam ab initio eo consilio tantum aggressus 

 sum, ut species generis Rhododendri ex Asia orientali hucusque notas omnes rite conferrem 

 et enumerarem, ne in describendis novis non paucis in errores incidam. Hucusque enim 

 talis enumeratio nobis deerat, excepto fragmento optimo clarissimi Planchon (in Illustr. 

 horticole, 1854) de Azaleis Indicae affmibus, ubi tarnen auctor, varietatibus hortensibus 

 praesertim nisus, evidenter species nimis numerosas admisit. 



Quum vero in singulas Rhododendri species accuratius inquirerem, mox magnae Cres- 

 cendi in modo diversitati incidebam, ita ut, ad illas diversitates melius perpendendas, 

 disquisitiones meas etiam in cetera Rhododendrearum genera extendere coactus essem. 

 Quaerebatur tarnen, quae sint haec genera. Candolleus nempe, ne antiquiores laudam auc- 

 tores, Rhodorearum titulo omnes Ericaceas salutavit corolla decidua et capsula septicida 

 instructas, Klotzschius vero, recentissimus Bicornium classis monographus (cf. Linnaea, 

 XXIV. p. 9 sq.) Rhodoreas istas in familias duas divisit: Menziesiaceas et Rhodoraceas, 

 prioribus gemmas floriferas nudas foliiferas squamatas antherarumque loculos paullo dis- 

 junctos assignans, posterioribus vero gemmas floriferas et foliiferas squamatas, loculos 

 antherarum conjunctos atque pollen filis viscidis cohaerens adscribens. Menziesiaceis adnu- 

 meravit genera Bryanthum, Phyllodocen, Daboeciam, Menziesiam, Loiseleuriam , Clado- 

 thamnum, Kalmiam, Leiophyllum et genus Guianense quoddam indescriptum, Rhodoreis 

 Osmothamnum, Azaleam, Rhodoram, Rhododendron, Ledum et Bejariam. Quibus omnibus 

 perscrutatis , excepto tarnen Cladothamno in Asia orientali non obvio, equidem Klotzschii 

 sententiam impugnare commotus sum. Notae enim e vegetatione petitae nec omnino ita 

 sese habent uti vult cl. auctor, neque apte ad omnes species ejusdem generis conveniunt. 



Ita Menziesiae jam genus ipsum gemmas floriferas, simillimi Rhododendri in modum, 

 etiam squamatas simillimasque offert. Non magis Phyllodoce, Loiseleuria, Leiophyllum, 

 Kalmia gemmas floriferas nudas habent, modo ut hic flos quilibet ex axilla folii ortus et 

 squamis duabus coriaceis oppositis involutus sit. Manent igitur tantum Bryanthus et Da- 



Memoires de l'Acad. împ. des sciences, Vllme Série. J 



